Covid: कल की तुलना में 14 हजार ज्यादा मरीज सामने आए, मृतकों की संख्या में भी हुआ इजाफा
स्वास्थ्य मंत्रालय द्वारा आज जारी किए गए आंकड़ों के अनुसार, देशभर में पिछले 24 घंटों में 43 हजार 654 नए मामले आए हैं। इस दौरान कोरोना से उबरने वालों की संख्या नए मरीजों से कम रही।
नई दिल्ली. देश में पिछले 24 घंटों में कोरोना के 43 हजार 654 नए मामले सामने आए हैं। कल सामने आए मामलों से तुलना करें तो ये ये पता चलता है कि प्रतिदिन मिलने वाले मरीजों में करीब 14 हजार का इजाफा हुआ है। कल (27 जुलाई) सुबह जारी किए गए आंकड़ों में 29 हजार 689 नए मामलों की पुष्टि की गई थी, जबकि कोरोना की वजह से 415 लोगों की मौत की जानकारी दी गई थी।स्वास्थ्य मंत्रालय द्वारा आज जारी किए गए आंकड़ों के अनुसार, देशभर में पिछले 24 घंटों में 43 हजार 654 नए मामले आए हैं। इस दौरान कोरोना से उबरने वालों की संख्या नए मरीजों से कम रही। पिछले 24 घंटों में 41 हजार 678 मरीज कोरोना को मात देने में सफल रहे जबकि 640 मरीजों की कोरोना के कारण मौत हो गई। आपको बता दें कि देश में अबतक कोरोना संक्रमण की वजह से 4 लाख 22 हजार 22 लोगों की मौत हो चुकी है जबकि अबतक 3 करोड़ 6 लाख 63 हजार 147 लोग इस बीमारी को मात दे चुके हैं। देश में पिछले 24 घंटों में कोरोना के एक्टिव मामलों में इजाफा हुआ है लेकिन कोरोना के एक्टिव केस 4 लाख से कम है। इस वक्त देश में कोरोना के 3 लाख 99 हजार 436 एक्टिव मामले हैं।